《次韵奉和永叔谢王尚书惠牡丹》
宋代·梅尧臣

大梁有公子，洛阳有游侠。
昔时意气相凭陵，不问兴亡事栽插。
栽红插绿斗青春，春风与开春雨飒。
两都富贵不相殊，走马寻芳何合杂。
只闻年少竞争先，摘叶嗅花身更捷。
安知遗爱旧留守，驰献百葩光浥浥。
尚书最重欧阳公，盈盘分去蜂偷猎。
但能为乐饮醇酒，何必署名黄纸牒。
翰林职清文字稀，灴比外官烦应接。
曩公为花曾作谱，端相用意随蝴蝶。
拟王拟妃姚与魏，岁岁年年千万叶。
独将颜色定高低，绿珠虽美犹为妾。
从来鉴裁主端正，不藉娉婷削肩胛。
旧品既著新品增，偏恶忌芽须打拉。
尝忆同朋有七人，每失一人泪缘睫。
唯我与公今且存，无复名园共携榼。
公因尚书戴红紫，白发欺公生匼匝。
磨墨挥亮兴不衰，作诗坐使刘曹怯。
副本能传幸一观，口诵舌摇徒嗫嗫。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。